Ιωάννης Νέβιλ, βαρόνος του Νέβιλ

Ο **Ιωάννης Νέβιλ**, βαρόνος του Νέβιλ (1410 - 29 Μαρτίου 1461) Άγγλος ευγενής και οπλαρχηγός που έπεσε στην *μάχη του Τάουτον* ήταν δεύτερος γιος του Ιωάννη Νέβιλ και της Ελισάβετ Χόλλαντ (1388 - 1423) πέμπτης κόρης του Θωμά Χόλλαντ, 2ου κόμη του Κεντ και της Αλίκης ΦίτςΆλαν (απεβ. στις 17 Μαρτίου 1416). Ο πατέρας του Ιωάννης Νέβιλ ήταν μεγαλύτερος γιος του Ραλφ Νέβιλ, 1ου κόμη του Γουέστμορλαντ από τον πρώτο του γάμο με την Μαργαρίτα Στάφορντ. Ο Ιωάννης Νέβιλ είχε άλλους δυο αδελφούς τον Ραλφ Νέβιλ, 2ο κόμη του Γουέστμορλαντ, τον Θωμά Νέβιλ (απεβ. το 1461) και μια αδελφή την Μαργαρίτα που παντρεύτηκε στο Μπέντφορντσερ τον Σερ Γουίλιαμ Λούκι.

## Γάμος

Ο Ιωάννης Νέβιλ παντρεύτηκε λίγο πριν τις 5 Φεβρουαρίου 1442 την Άννα Χόλλαντ χήρα του ανιψιού του Σερ Ιωάννης Νέβιλ (απεβ. στις 16 Μαρτίου 1450) του γιου του μεγαλύτερου αδελφού του Ραλφ Νέβιλ, 2ου κόμη του Γουέστμορλαντ και της πρώτης του συζύγου Ελισάβετ Πέρσι. Η Άννα Χόλλαντ ήταν κόρη του Ιωάννη Χόλλαντ, 2ου δούκα του Έξετερ και της πρώτης συζύγου του Άννας Στάφορντ της κόρης του Εδμόνδου Στάφορντ 5ου κόμη του Στάφορντ και της Άννας Γκλόστερ της κόρης του Θωμά του Γούντστοκ. Ο Ιωάννης Νέβιλ και η Άννα Χόλλαντ είχαν έναν γιο τον Ραλφ Νέβιλ, 3ο κόμη του Γουέστμορλαντ.

## Οπαδός των Λάνκαστερ

Ο Κοκάιν αναφέρει ότι ο Ιωάννης Νέβιλ κλήθηκε στις 20 Νοεμβρίου 1459 και στις 30 Ιουλίου 1460 από το Κοινοβούλιο που του έδωσε τον τίτλο *"Τζοχάνι Νέβιλ, κύριος του Νέβιλ"* που μετατράπηκε σε *λόρδος του Νέβιλ*, σε άλλο τίτλο του συμβουλίου στις 20 Ιανουαρίου 1461 καταγράφεται *"Σερ Ιωάννης Νέβιλ του Νέβιλ"*. Την εποχή που ο Ριχάρδος της Υόρκης ανακήρυξε τον εαυτό του βασιλιά της Αγγλίας ο Ιωάννης απουσίαζε από το Κοινοβούλιο.

Ο Ιωάννης Νέβιλ ήταν αρχικά οπαδός του δούκα της Υόρκης αλλά λίγο πριν την *μάχη του Γουέικφιλντ* αποφάσισε να υποστηρίξει τους Λάνκαστερ, ο Ριχάρδος της Υόρκης τον περίμενε να έρθει να τον ενισχύσει κάτι που δεν έγινε με αποτέλεσμα να ηττηθεί και να σκοτωθεί. Ο ετεροθαλής θείος του Ριχάρδος Νέβιλ, 5ος κόμης του Σόλσμπερι σκοτώθηκε αμέσως μετά και με την διαθήκη του ο Ιωάννης έγινε Κοντόσταυλος του κάστρου του Μίντλεχαμ και σερίφης του κάστρου του Χάτον. Πολέμησε στην *μάχη του Φέρριμπριτζ* στο πλευρό των Λάνκαστερ, σκοτώθηκε αμέσως μετά την *μάχη του Τάουτον* η περιουσία του κατασχέθηκε από το στέμμα αφήνοντας την χήρα του σύμφωνα με τον Κοκάιν *"φτωχά ανυπόληπτη"*. Ο γιος και διάδοχος του Ραλφ Νέβιλ, 3ος κόμης του Γουέστμορλαντ κέρδισε ξανά στις 6 Οκτωβρίου 1472 την βαρονία του Νέβιλ. Η χήρα του Άννα Χόλλαντ παντρεύτηκε σε δεύτερο γάμο τον Τζέιμς Ντάγκλας, 9ο κόμη του Ντάγκλας αλλά δεν έκανε παιδιά, απεβίωσε στις 26 Δεκεμβρίου 1486 και τάφηκε στην Αγια Άννα στο Μπλάκφραιαρς του Λονδίνου.

## Πρόγονοι

## Παραπομπές


## Πηγές
*Cokayne, G.E. (1936). H.A. Doubleday and Lord Howard de Walden, eds. The Complete Peerage. 9. London: St. Catherine Press.
*Pollard, A.J. (2004). "Neville, Ralph, second earl of Westmorland (b. in or before 1407, d. 1484)". Oxford Dictionary of National Biography (online ed.). Oxford University Press. 
*Richardson, D. (2011). Everingham, Kimball G., ed. Magna Carta Ancestry. 2 (2nd ed.). 
*Richardson, D. (2011). Everingham, Kimball G., ed. Magna Carta Ancestry. 3 (2nd ed.).
*Stansfield, M.M.N. (2004). "Holland, Thomas, fifth earl of Kent (1350–1397)". Oxford Dictionary of National Biography 
*Towton Battlefield Society. "The Battle of Wakefield" (PDF).

## Εξωτερικοί σύνδεσμοι

*Ιωάννης Νέβιλ, βαρόνος του Νέβιλ

Κατηγορία:Οικογένεια Νέβιλ